UNIUNEA NAŢIONALĂ A BAROURILOR DIN ROMÂNIA

Consiliul Uniunii

**HOTĂRÂREA nr. 278**

**09-10 septembrie 2022**

 *Având în vedere prevederile art. 65 lit. a), c) și s) din Legea nr. 51/1995 pentru organizarea și exercitarea profesiei de avocat;*

 *Pentru a asigura o împărțire cât mai echitabilă între filialele Casei de Asigurări a Avocaților (CAA) a conducerii Consiliului de conducere a CAA;*

 *Ținând cont de dezbaterile din ședința Comisiei Permanente a Uniunii Naționale a Barourilor din România (UNBR) din 08 septembrie 2022;*

 *Consiliul UNBR, în urma dezbaterilor din ședința din 09-10 septembrie, adoptă următoarea*

**HOTĂRÂRE:**

**Art. 1.** Se inițiază demersurile pentru modificarea și completarea Legii nr. 72/2016 privind sistemul de pensii și alte drepturi de asigurări sociale ale avocaților, după cum urmează:

Art. 108 alin. (2) se modifică și va avea următorul cuprins:

*Consiliul de administrație al C.A.A. este format din 9 membri, dintre care 7 avocați în activitate și 2 avocați pensionari, cu o vechime de cel puțin 15 ani în profesie, 3, din care 2 activi și 1 pensionar, aleși de Consiliul U.N.B.R. din Filiala București-Ilfov, și 6, din care 5 activi și 1 pensionar, aleși din filiale diferite, pentru un mandat de 4 ani, care poate fi reînnoit o singură dată.*

**Art. 2. (1)** Prezenta hotărâre se comunică membrilor Consiliului UNBR, barourilor și CAA, care o va comunica filialele.

**(2)** Se mandatează Președintele UNBR să facă diligențele necesare pentru promovarea proiectului de lege către autoritățile statului cu rol de legiferare.

**CONSILIUL U.N.B.R.**